Vi tilbrakte en uke i Robertos leilighet i begynnelsen av mars måned. Roberto er en veldig hyggelig og hjelpsom vert. Han gav oss gode restaurant anbefalinger, Renato & Luisa er den beste restauranten vi har spist på noen gang i Roma, og han gjorde ellers alt for å gjøre oppholdet vårt så bra som mulig. Leiligheten er hyggelig og intim, og den ligger i et nydelig og stille område av Trastevere. Vi syntes det var deilig å våkne til fuglesang om morgenen, rusle rett ned i gaten og kjøpe det nydeligste bakverk hos Le Levain ,ta en kaffe på hjørne og mest av alt gå en lang morgentur i parken ' Villa Doria Pamphili'.
Vi kommer gjerne tilbake til leiligheten en annen gang ,når det er sommer og varmere i været og sikkert nydelig å sitte ute på den lille terrassen og nyte frokosten.Takk for oss for denne gang Roberto.